**პროექტი**

**ოზურგეთის მუნიციპალიტეტის საკრებულო**

**დადგენილება №-------**

ქ. ოზურგეთი -- თებერვალი 2021 წელი

**„ოზურგეთის მუნიციპალიტეტის მერიის დებულების დამტკიცების შესახებ“**

**ოზურგეთის მუნიციპალიტეტის საკრებულოს 2019 წლის 29 ნოემბრის**

**N22 დადგენილებაში ცვლილების შეტანის შესახებ**

საქართველოს ორგანული კანონის „ადგილობრივი თვითმმართველობის კოდექსი“-ს 24-ე მუხლის 1-ლი ნაწილის „გ.ბ“ ქვეპუნქტის, 61-ე მუხლის მე-2 ნაწილის და „ნორმატიული აქტების შესახებ“ საქართველოს ორგანული კანონის მე-20 მუხლის მე-4 პუნქტის შესაბამისად, ოზურგეთის მუნიციპალიტეტის საკრებულომ **დაადგინა :**

**მუხლი 1**

შევიდეს ცვლილება „ოზურგეთის მუნიციპალიტეტის მერიის დებულების დამტკიცების შესახებ“ ოზურგეთის მუნიციპალიტეტის საკრებულოს 2019 წლის 29 ნოემბრის N22 დადგენილებაში ([www.matsne.gov.ge](http://www.matsne.gov.ge),ვებგვერდი 03/12/2019; სახელმწიფო სარეგისტრაციო კოდი 010250020.35.113.016402) და დადგენილებით დამტკიცებული დებულების:

1. მე-2 მუხლის მე-2 პუნქტი ჩამოყალიბდეს შემდეგი რედაქციით:

„2. მერია შედგება 9 სტრუქტურული ერთეულის – სამსახურისა (ტექსტში შემდგომში – „სამსახური“) და 30 სტრუქტურული ერთეულის ქვედანაყოფის – განყოფილებისგან (ტექსტში შემდგომში – „განყოფილება“ ).“

**მუხლი 2**

დადგენილება ამოქმედდეს გამოქვეყნებისთანავე .

ოზურგეთის მუნიციპალიტეტის

საკრებულოს თავმჯდომარე დავით დარჩია

**განმარტებითი ბარათი**

**„ოზურგეთის მუნიციპალიტეტის მერიის დებულების დამტკიცების შესახებ**

**ოზურგეთის მუნიციპალიტეტის საკრებულოს 2019 წლის 29 ნოემბრის**

**N22 დადგენილებაში ცვლილების შეტანის შესახებ“**

**ოზურგეთის მუნიციპალიტეტის საკრებულოს დადგენილების პროექტზე**

**1.** პროექტის წარმდგენი:

ოზურგეთის მუნიციპალიტეტის მერი

**2.** პროექტის ავტორი და ოზურგეთის მუნიციპალიტეტის საკრებულოს სხდომაზე მომხსენებელი: ლაშა თავაძე - ოზურგეთის მუნიციპალიტეტის მერიის იურიდიული სამსახურის უფროსი.

**3.** პროექტის მიღების (გამოცემის) მიზეზი და მისი ძირითადი დამახასიათებელი ნიშნები:

ოზურგეთის მუნიციპალიტეტის მერიაში, „საჯარო სამსახურის შესახებ“ საქართველოს კანონის 102-104-ე მუხლების თანახმად, შესაბამისი ადმინისტრაციულ-სამართლებრივი აქტის საფუძველზე, იწყება რეორგანიზაციის პროცესი, რომლის მიზანია ოზურგეთის მუნიციპალიტეტის მერიის ცალკეული სტრუქტურული ქვედანაყოფის (განყოფილების) ინსტიტუციური მოწყობის შეცვლა/შერწყმა, შტატების გადაადგილება სისტემური და ეფექტიანი მმართველობის უზრუნველყოფისათვის და მიიღება ნაწილობრივ ახალი სტრუქტურა.

პროექტით იცვლება დადგენილების მე-2 მუხლის მე-2 პუნქტი, კერძოდ მცირდება განყოფილებათა რაოდენობა ნაცვლად 31 განყოფილებისა იქნება 30 განყოფილება.

**4.** პროექტი შეიცავს პრეამბულას და მასში გადმოცემულია ამ ნორმატიული აქტის მიღების სამართლებრივი საფუძვლები.

**5.** იმ შედეგების საფინანსო-ეკონომიკური გაანგარიშება, რომლებსაც გამოიწვევს წარმოდგენილი პროექტის მიღება (გამოცემა):

ა) პროექტის მიღება არ გამოიწვევს ადგილობრივი ბიუჯეტის შემოსავლების ზრდას.

ბ) პროექტის მიღება არ გამოიწვევს ადგილობრივი ბიუჯეტის ხარჯების ზრდას.

**6.** პროექტის მიღების სავარაუდო თარიღია 2021 წლის ------.